open-index/open-wikipedia-markdown huggingface dataset:
Tiranë-Durrësin roomalaiskatolinen arkkihiippakunta

**Tiranë-Durrësin roomalaiskatolinen arkkihiippakunta** () on katolinen arkkihiippakunta Albaniassa. Sen keskuspaikka on Tirana. 

Arkkihiippakunta perustettiin 1200-luvulla Durrësin arkkihiippakuntana. Vuonna 1640 arkkihiippakunnan alue laajeni, kun siihen liitettiin lakkautettujen Albanian ja Mostarin hiippakuntien alueet. Vuonna 1992 arkkihiippakunnan nimeksi vaihtui Durrës-Tiranën arkkihiippakunta. 7. joulukuuta 1996 se joutui luovuttamaan alueita tuolloin perustetulle Rrëshenin hiippakunnalle. 25. tammikuuta 2005 arkkihiippakunnan nimeksi vaihdettiin nykyinen Tiranë-Durrësin arkkihiippakunta

Vuonna 2017 arkkihiippakuntaan kuului 20 seurakuntaa, joissa oli yhteensä 135 400 jäsentä. Nämä muodostivat 11,2% arkkihiippakunnan alueen väestöstä. Arkkihiippakunnan johtamaan kirkkoprovinssiin kuuluvat myös Rrëshenin hiippakunta ja Eteläisen Albanian apostolinen administraatio.

## Lähteet

## Katso myös
*Katolinen kirkko Albaniassa
MKER

**MKER** (ven. МКЭР, многопетлевой канальный энергетический реактор, *mnogopetlevoi kanalnyi energetitšeski reaktor*; suom. monisilmukkainen paineputkitehoreaktori) oli venäläinen suunniteltu kolmannen sukupolven ydinreaktori. MKER perustui RBMK-reaktoriin, mutta siinä oli korjattu RBMK-reaktorille tyypillisiä turvallisuuspuutteita.

Kuten RBMK-reaktoreissa, myös MKER-reaktorin polttoainesauvoja voitiin vaihtaa reaktorin ollessa käynnissä.

Yhtään MKER-reaktoria ei valmistunut. Kurskin ydinvoimalaitokseen oli yksi rakenteilla. Rakentaminen keskeytyi joksikin aikaa Tšernobylin ydinonnettomuuden jälkeen, mutta jatkettiin myöhemmin. Projekti peruttiin lopullisesti 2012. 

MKER-reaktorista oli kehitteillä kolme versiota:

* MKER 800
* MKER 1000
* MKER 1500

## Aiheesta muualla

* MKER-reaktorin kaaviokuva

## Lähteet
Kastriot Dermaku

**Kastriot Luan Dermaku** (s. 15. tammikuuta 1992 Scandiano, Italia) on albanialais-italialainen jalkapalloilija. Hän edustaa Serie B:ssä pelaavaa Lecceä. Pelipaikaltaan Dermaku on keskuspuolustaja.

Dermaku pelasi Albanian maajoukkueessa ensimmäisen kerran lokakuussa 2018 ystävyysottelussa Jordaniaa vastaan. Ensimmäisen maajoukkuemaalinsa hän teki syyskuussa 2019 EM-karsintaottelussa Islantia vastaan. Hän on toukokuun 2020 loppuun mennessä pelannut seitsemän maaottelua ja tehnyt niissä yhden maalin.

## Lähteet
Punajärvi

**Punajärvi** on Keski-Suomessa Karstulassa Isokylä lähellä sijaitseva järvi.

## Maantietoa
Järven pinta-ala on 110&nbsp;hehtaaria, se on 2,3&nbsp;kilometriä pitkä ja 1,0&nbsp;kilometriä leveä. Järvellä on kartan mukaan 5&nbsp;saarta. Järvi on luodattu ja siitä on julkaistu syvyyskartat. Järven tilavuus on 2,53 miljoonaa kuutiometriä eli 0,00253&nbsp;kuutiokilometriä. Sen keskisyvyys on 2,3&nbsp;metriä ja suurin syvyys on 6,7&nbsp;metriä. Järven rantaviivan pituus on 9,5&nbsp;kilometriä.

## Vesistösuhteet
Järvi sijaitsee Kymijoen vesistössä (vesistöaluetunnus 14) Viitasaaren reitin valuma-alueen (14.4) Enonjärven valuma-alueella (14.46), jonka Tyräjärven valuma-alueeseen (14.465) järvi kuuluu. Järven vedenpinnan korkeus on 147,3&nbsp;metriä mpy.

## Lähteet
Alleviivaus

**Alleviivaus** on tekstin korostuskeino. Alleviivausta voidaan käyttää esimerkiksi tarkasteltavan kohdan merkitsemiseen kursivoidussa sitaatissa. Alleviivaus on ainoana korostuskeinona ongelmallinen, sillä runsaasti alleviivattu teksti ja pitkät alleviivausjaksot haittaavat lukemista ja ovat levottoman näköisiä.

Verkkotekstissä alleviivaus merkitsee yleensä linkkiä, eikä sitä sen vuoksi tulisi käyttää korostuskeinona.

## Katso myös
*Yliviivaus

## Lähteet

## Aiheesta muualla
Pukkilan kirkonkylä

**Pukkilan kirkonkylä** () on yli 700 asukkaan taajama Pukkilassa ja kunnan hallinnollinen keskus.

Pukkilan kirkko 6.jpg|Pukkilan kirkko.
Pukkila town hall.jpg|Pukkilan kunnantalo.
Sale Pukkila.jpg|Pukkilan Sale-myymälä.

Kirkonkylän halki virtaa Porvoonjoki ja sen välittömässä läheisyydessä sijaitsee Mats Åkergrenin vuonna 1814 rakennuttama puinen Pukkilan kirkko. Kirkonkylässä sijaitsevat lisäksi esimerkiksi kunnantalo, päiväkoti, Kirkonkylän koulu (alakoulu), nuorisoseuran talo (Toimela),  hyvinvointikeskus (Onnela, sis. Pukkilan terveysasema), Pukkilan kirjasto, Galleria Koivulinna ja Pukkilan kotiseutumuseo sekä paloasema. Lisäksi on muun muassa pari kauppaa, pari ravintolaa, apteekki ja muita liiketiloja.

## Katso myös
* Luettelo Pukkilan julkisista taideteoksista ja muistomerkeistä

## Lähteet

## Aiheesta muualla
* Pukkilan kirkonkylä - Uusi Itä-Uudenmaan kyläportaali -sivusto
Cox’s Bazar

**Cox’s Bazar** () on kaupunki Bangladeshin kaakkoisosan rannikolla Chittagongin alueella. Kaupunki on saanut alkunsa vuonna 1799 ja se nimettiin kapteeni Hiram Coxin mukaan. Viime vuosikymmenten aikana kaupungista on kehitetty kansainvälistä matkailukohdetta. Sen rannikolla kulkee maailman pisimpiin kuuluva yhtenäinen hiekkaranta. Kaupungin asukasluku vuonna 2022 oli 196&nbsp;374.

## Maantiede

Cox’s Bazar sijaitsee Bangladeshin kaakkoisosassa Bengalinlahden rannikolla. Chittagong sijaitsee Cox’s Bazarista noin 100 kilometriä pohjoiseen. Kaupunki kuuluu Chittagongin alueeseen. Cox’s Bazarin rannikolla kulkee maailman pisin yhtenäinen luonnollinen hiekkaranta. Pituutta yhtäjaksoisella rannalla on noin 120 kilometriä. Matkailualan nopean kehityksen on katsottu mahdollisesti uhkaavan paikallista ympäristöä.

## Historia
Nykyinen Cox’s Bazar perustettiin vuonna 1799 ja sen ensimmäiset asukkaat olivat arakanilaisia pakolaisia nykyisestä Myanmarista eli Burmasta. Arakanilaiset olivat paenneet kotiseudultaan Burman hallitsijan vallattua Rakhinen alueen. Pakolaisten asuttamista valvoi Brittiläisen Itä-Intian kauppakomppanian kapteeni Hiram Cox, joka kuoli samana vuonna. Sittemmin paikka sai nimensä hänen mukaansa. Paikkakunta oli sittemmin pitkään varsin hiljainen rannikkokylä. Viimeisten vuosikymmenien aikana alueelle on kuitenkin kehittynyt matkailua, jota ovat seuranneet suuret investoinnit alueelle. Kaupunkiin on rakennettu esimerkiksi uusia asuinrakennuksia, hotelleja ja ravintoloita. Bangladeshin hallitus on pyrkinyt kehittämään alueesta kansainvälistä matkailukohdetta.

## Väestö
Cox’s Bazarin asukasluku vuonna 2022 oli 196&nbsp;374. Vuonna 2011 vastaava lukema oli 167&nbsp;477. Paikallisten lisäksi kaupungissa on Myanmarin puolelta tulleita rohingya-pakolaisia.

## Lähteet

## Aiheesta muualla
Jääkiekon Suomen Cup 2019

**Jääkiekon Suomen Cup 2019** oli 15. Suomen Cup ja siinä pelasivat kaikki Mestiksen ja Suomi-sarjan joukkueet sekä 36 II-divisioonan joukkuetta.

## Joukkueet

**Mestis**
*Hermes
*Hokki
*IPK
*Jokipojat
*Ketterä
*KeuPa HT
*K-Vantaa
*KOOVEE
*Peliitat
*RoKi
*SaPKo
*TUTO Hockey

**Suomi-sarja**
*D-Kiekko
*FPS
*Haukat
*HC Giants
*HCIK
*Hunters
*JHT
*K-Espoo
*Karhu HT
*Laser HT
*Muik Hockey
*Pyry
*RaaheK
*Riemu
*S-Kiekko
*Titaanit

**II-divisioona**

*APV
*Chiefs
*Cowboys
*H.K.H.
*GrIFK
*HAKI
*HC Vantaa
*He-Ki
*IKK
*IFK Lepplax
*K-Ahma
*Karjalan Kopla
*Kisa-Eagles
*KISE
*KJT Haukat
*KPK
*KOOVEE II
*KuKi

*Kurra HT
*KuRy
*LaJy
*LiKi
*LLuja
*MIF
*Pepo 
*Peurunka HT
*PJK
*Pyry AK
*Rockets
*TeKi
*VG-62
*Viikingit
*Virkiä
*Warkis
*Wolf
*YJK

Myös II-divisioonan Jeppis ilmoittautui, mutta luopui myöhemmin paikastaan.

## Ottelut
### 1. kierros
1. kierroksella pelasivat II-divisioonan joukkueet. Otteluparien voittajat ja lohkojen kaksi parasta etenivät 2. kierrokselle. IFK Lepplax eteni suoraan 2. kierrokselle, koska sen vastustaja Jeppis luopui paikastaan.
#### Otteluparit 1-14

#### Lohko 15

#### Lohko 16

#### Lohko 17

### 2. kierros
2. kierroksella mukaan liittyivät Suomi-sarjan joukkueet. Lohkojen voittajat etenivät seuraavalle kierrokselle.
#### Lohko 1

#### Lohko 2

#### Lohko 3

#### Lohko 4

#### Lohko 5

#### Lohko 6

#### Lohko 7

#### Lohko 8

#### Lohko 9

#### Lohko 10

#### Lohko 11

#### Lohko 12

### 3. kierros
3. kierroksella mukaan liittyivät Mestiksen joukkueet. Lohkojen voittajat etenivät puolivälieriin.
#### Lohko 1

#### Lohko 2

#### Lohko 3

#### Lohko 4

#### Lohko 5

#### Lohko 6

#### Lohko 7

#### Lohko 8

### Puolivälierät
Puolivälierät pelattiin paras kahdesta -menetelmällä. Otteluparien voittajat etenivät välieriin.

### Välierät
Välierät pelataan paras kahdesta -menetelmällä. Otteluparien voittajat etenivät loppuotteluun.

### Loppuottelu
Loppuottelu pelattin Karjala-turnauksen yhteydessä Hartwall Arenalla.

## Lähteet
Abdoulaye Soumaré

**Abdoulaye Soumaré** (12. tammikuuta 1905 Saint-Louis – 2. lokakuuta 1964 Pariisi) oli Malin asevoimien komentaja vuosina 1960–1964.

Soumaré syntyi Senegalin Saint-Louisissa nykyisen Malin Kayesin alueelta kotoisin olleeseen perheeseen. Hän liittyi 20-vuotiaana Ranskan armeijan afrikkalaisjoukkoihin ja yleni Ranskan Sudanin armeijan everstiksi vuonna 1959. Malin liittovaltiota perustettaessa Soumaré nimitettiin sen asevoimien komentajaksi. Liittovaltion hajottua elokuussa 1960 senegalilaiset pidättivät Soumarén ja karkottivat hänet Ranskaan.

Joulukuussa 1960 Soumaré nimitettiin prikaatikenraalina Malin tasavallan asevoimien komentajaksi. Hän osallistui aktiivisesti maan armeijan rakentamiseen. Vuonna 2011 Malin presidentti Amadou Toumani Touré paljasti Bamakossa kenraali Soumarén patsaan.

## Lähteet
Matti Riikonen

**Matti Tapani Riikonen** (2. tammikuuta 1953 Helsinki –11. huhtikuuta 2021 Helsinki) oli suomalainen jazzmuusikko, jonka instrumentteja ovat trumpetti, kornetti ja flyygelitorvi. Hän on yksi vuonna 1969 toimintansa aloittaneen Tapiola Big Bandin perustajajäsenistä. Riikonen opiskeli trumpetinsoittoa Sibelius-Akatemiassa 1970-luvulla. 

Riikonen oli vakituinen jäsen Edward Vesala Sound & Fury -yhtyeessä 1987–1999 ja osallistui ECM-yhtiölle tehtyihin levytyksiin *Ode to the Death of Jazz* (1990), *Invisible Storm* (1992) ja *Nordic Gallery* (1994) ja kiertueille mm. Pohjoismaissa, Saksassa, Isossa-Britanniassa ja Kaukoidässä (Taiwan, Etelä-Korea, Japani) Sound & Furyn kanssa. 

Riikonen soitti myös basisti-säveltäjä Antti-Hytin ja saksofonisti Jone Takamäen kokoamassa Suhkan Uhka -yhtyeessä, esiintyen mm. vuonna 2000 Tampereen Jazz Happeningissä, sekä saksofonisti Jorma Tapion The Hugry Tribal Marching Bandissa, joka albumin *Hullu Puutarhuri* (1992) ja soitti musiikkia filmiin Hotelli VooDoo Tuomari Nurmion kanssa vuonna 1997. 

Riikonen on vaikuttanut myös muissa jazzin ja improvisoidun musiikin kokoonpanoissa, muusikkona ja säveltäjänä omissa yhtyeissään, tehnyt musiikkia ja soittanut teattereissa, nykytanssiryhmien ja runoilijoiden kanssa sekä kuvataiteilijoiden näyttelyissä. 

Vuonna 2008 hän alkoi soittaa saksofonisti-huilisti Heikki "Hepa" Halmeen Halme Prospekt -yhtyeessä, joka on esiintynyt klubeilla ja festivaaleilla ja tehnyt levyt *Prospektor* (2008), *Proskpektrum* (2013), *Pajazzo* (2015) ja *Bluespektor* (2018).

## Lähteet

* 
* 
* 
* 
* 
* 
* 
* 

### Viitteet

## Aiheesta muualla
* Matti Riikosen muistokirjoitus Helsingin Sanomissa
Krishan Kant

**Krishan Kant** (; 28. helmikuuta 1927 – 27. heinäkuuta 2002) oli intialainen poliitikko, joka toimi maansa varapresidenttinä vuodesta 1997 kuolemaansa asti. Ennen virkaansa varapresidenttinä Kant toimi kuvernöörinä Andhra Pradeshin ja Tamil Nadun osavaltioissa. Hän toimi alun perin Intian kongressipuolueen edustajana Punjabissa kunnes ajautui vuonna 1975 riitoihin Indira Gandhin kanssa vastustaessaan tuolloin julistettua poikkeustilaa. Kant joutui vankilaan 19 kuukaudeksi, jonka jälkeen hän vaihtoi puoluetta Janataan ja sen seuraajaan Janata Daliin.

Hän toimi myös kanslerina Delhin yliopistossa, Panjabin yliopistossa, Pondicherryn yliopistossa, Assamin yliopistossa, North-Eastern Hill Universityssä ja Gandhigram Rural Institutessa.

Kant on ensimmäinen Intian varapresidentti, joka kuoli kesken virkakautensa.

## Lähteet
Patric Standford

**Patric John Standford** (5. helmikuuta 1939 Barnsley, South Yorkshire – 23. huhtikuuta 2014) oli brittiläinen säveltäjä. Hän kävi kveekareiden koulun ja suoritti kansalaispalveluksen Ison-Britannian kuninkaallisissa ilmavoimissa. Tämän jälkeen hän opiskeli Guildhall Schoolissa Edmund Rubbran ja Raymond Jonesin johdolla. Vuonna 1964 hän pääsi Mendelssohn-stipendin turvin opiskelemaan Italiaan Gian Francesco Malipieron ja Puolaan Witold Lutosławskin johdolla.

Saatuaan maisterin arvon Lontoon yliopistosta hän sävelsi ja sovitti elokuviin, televisioon ja West End -näytöksiin. Hän teki useita levytyksiä kevyen musiikin kapellimestarina; levyihin kuuluu Continuum-jazzyhtyeen albumi, jonka Standford sekä sävelsi että johti. 1970-luvulla aloitti uran konserttisäveltäjänä. Hänen varhaisia teoksiaan taidemusiikissa ovat Triesten kaupunginpalkinnon saanut ensimmäinen sinfonia *The Seasons*, konsertto sellolle Johannes Brahmsin muiston kunniaksi sekä oratorio *Christus Requiem*. Viimeksi mainittu oli arvostelumenestys ja toi säveltäjälle Jugoslavian hallituksen taidepalkinto.

Standford sai Óscar Esplá -sävellyspalkinnon toisella sinfoniallaan, vuoden 1985 Geneven Ernst Ansermet -palkinnon kolmannella sinfoniallaan (*Toward Paradise*) ja vuonna 1997 Budapestin ensimmäisen kansainvälisen säveltäjäpalkinnon naamionäytelmällä *The Prayer of Saint Francis*. Vuonna 1999 seurasi Belgian kansainvälisen ClarinetFestin ensipalkinto klarinettikvintetosta. BBC:n filharmonikot tilasi Standfordilta tämän viidennen sinfonian vuonna 1986. 

Standford toimi sävellysprofessorina Guildhall Schoolissa vuosina 1968–1980. Tämän jälkeen hänet nimitettiin Bretton Hallin musiikkikoulun johtoon. Hän jatkoi myös työskentelyä säveltäjänä, kirjoittajana ja säännöllisenä kuorofestivaalien tuomarina Unkarissa, Ranskassa ja Virossa. Hänestä tehtiin Guildhall Schoolin *Fellow* vuonna 1972. Hän toimi Composers’ Guild of Great Britainin ja British Music Information Centren puhemiehenä. Standford kirjoitti useisiin lehtiin, kuten *[[The Musical Times]]iin*; vuosina 1980–2008 hän toimi *[[The Yorkshire Post]]in* musiikkikriitikkona. Hänen teoksistaan on levytetty useita, kuten sellokonsertto Raphael Wallfischin tulkitsemana.

Standford oli vuodesta 1967 naimisissa Sarah Hiltonin kanssa. Jäätyään leskeksi vuonna 2011 Standford muutti Suffolkiin. Hän kuoli 75-vuotiaana. Hänellä oli kaksi poikaa ja tytär.

## Lähteet
Rhizoprionodon

**Rhizoprionodon** on luomihaikalojen lahkoon (Carcharhiniformes) ja härkähaiden heimoon (Carcharhinidae) kuuluva haikalojen suku. Siihen kuuluu kaikkiaan 7 lajia, joista suomenkielinen nimi on ainakin nokkahailla (*Rhizoprionodon porosus*),  maitohailla (*Rhizoprionodon acutus*) ja atlantinnokkahailla (*Rhizoprionodon terraenovae*).

## Lähteet
Tammisaaren keskustaajama

**Tammisaaren keskustaajama** () on Raaseporin hallinnollisen keskustan käsittävä kaupunkialue. Sen väkiluku on 8 614 (2017).  

Tammisaaren keskustaajamassa sijaitsee suurin osa kaupungin palveluista, kuten Raaseporin sairaala, rautatieasema, Länsi-Uudenmaan pelastuslaitoksen yksikkö, kaupunginhotelli ja Raaseporin kihlakunnanvirasto.

## Lähteet
Nokkahai

**Nokkahai** (*Rhizoprionodon porosus*) on härkähaiden (Carcharhinidae) heimoon kuuluva rustokalalaji. Nokkahaita tavataan läntisellä Atlantin valtamerellä. Sitä tavataan yleensä korkeintaan 100, joskus jopa 500 metrin syvyydessä. Nokkahai on tavallisesti noin 75 senttimetrin mittainen ja voi kasvaa jopa 113 senttimetrin mittaiseksi.

## Lähteet

## Aiheesta muualla
Akune

**Akune** () on Japanin kaupunki Kyūshūn saarella Kagoshiman prefektuurissa. Se sijaitsee prefektuurin luoteisosassa Itä-Kiinan meren rannalla. Kaupungilla on noin 40 kilometrin pituinen rannikko ja siihen kuuluu muun muassa Akune-ōshiman saari. Kaupungin keskusta on rakentunut Takamatsujoen suulle. Akunessa on 20&nbsp;266 asukasta (elokuussa 2019) ja sen pinta-ala on 134,29 neliökilometriä. 

Edo-kaudella Akune kuului Satsuman daimiokuntaan. Se kehittyi kauppa- ja kalastussatamana liikenteellisesti tärkeälle paikalle. Kaupunkioikeudet Akune sai vuonna 1952, ja nykyisen muotonsa se saavutti vuonna 1955, kun siihen liitettiin Mikasan maaseutukaupunki. Kalastuksen lisäksi merkittäviä elinkeinoja ovat vesiviljely ja maanviljely; kaupungissa on myös muun muassa tärkkelyksen, siirapin ja shōchūn tuotantoa. Akune tunnetaan pomeloistaan, joiden satomäärät ovat maan suurimpia – myös bataattia viljellään paljon. 

Akunen nähtävyyksiin kuuluvat kauniit rannikkoalueet uimarantoineen ja Akune-onsenin kuuma lähde. Kaupunkia palvelee Hisatsu orenji -rautatie. 

## Ilmasto

## Kuvia

Tiedosto:Kuronoseto bridge.JPG|Kuronoseton silta
Tiedosto:Akunecityoffice.jpg|Akunen kaupungintalo


## Lähteet

## Aiheesta muualla

* Kaupungin internetsivut
Suinin

**Suinin** (jap. 垂仁天皇, tunnetaan myös nimellä *Suinin-tennō*) oli perinteisen japanilaisen tiedon mukaisesti Japanin yhdestoista keisari.

Suininin valtakausi sijoittui vuosille 29 eaa. - 70. Suinin syntyi vuonna 69 eaa. ja kuoli vuonna 70.

## Lähteet
Samsung Galaxy J6

**Samsung Galaxy J6** on Samsungin toukokuussa 2018 julkaisema älypuhelin. Siinä on keskusmuistia vaihtoehtoisesti 3 tai 4 gigatavua ja tallennustilaa vaihtoehtoisesti 32 tai 64 gigatavua. Laite tukee enintään 256 gigatavun microSD-muistikortteja. Puhelimessa on 5,6 tuuman näyttö. Akun kapasiteetti on 3&nbsp;000 milliampeerituntia. Prosessorina on Exynos 7870 -kahdeksanydinprosessori. Takakameran tarkkuus on 13 megapikseliä ja etukameran 8 megapikseliä. Käyttöjärjestelmänä on Android 8.0 Oreo -käyttöjärjestelmä, joka on päivitettävissä 9.0 Pie -versioon. Puhelimessa on sormenjälkitunnistin. Latausliitäntä on microUSB 2.0. Puhelimen edeltäjä on Samsung Galaxy J5 (2017).

## Lähteet
Matti ja Teppo ’87

**Matti ja Teppo ’87** on Matin ja Tepon vuonna 1986 julkaistu studioalbumi. Albumi on myynyt kultalevyn oikeuttavan määrän.
## Kappaleet

### A-puoli
#
#
#
#
#
#

### B-puoli
#
#
#
#
#

## Lähteet
Desmond

**Desmond** on monissa englanninkielisissä maissa yleinen miehen etunimi. Suomessa Desmond-nimisiä henkilöitä on vuoden 2019 loppuun mennessä ollut noin 80.

## Tunnettuja Desmond-nimisiä
* Desmond Askew (s. 1972), brittiläinen näyttelijä
* Desmond Bagley (1923–1983), brittiläinen jännityskirjailija
* Desmond Bryant (s. 1988), yhdysvaltalainen amerikkalaisen jalkapallon pelaaja
* Desmond Child (s. 1953), yhdysvaltalainen muusikko
* Desmond Connell (1926–2017), irlantilainen katolinen arkkipiispa ja kardinaali
* Desmond Dekker (1941–2006), jamaikalainen laulaja
* Desmond Doss (1919–2006), yhdysvaltalainen sotilas
* Desmond Robert Dunn (1929–2003), australialainen kirjailija
* Desmond Fa’aiuaso (s. 1984), samoalainen jalkapalloilija
* Desmond Harrington (s. 1976), yhdysvaltalainen näyttelijä
* Desmond Hoyte (1929–2002), Guyanan presidentti 1985–1992
* Desmond Llewelyn (1914–1999), brittiläinen näyttelijä
* Desmond Charles Moore (1926–2020), australialainen roomalaiskatolinen piispa
* Desmond Morris (s. 1928), brittiläinen eläintieteilijä, tietokirjailija ja taiteilija
* Desmond Nethersole-Thompson (1908–1989), englantilainen opettaja, lintutieteilijä ja kirjailija
* Desmond ”Des” O’Connor (1932–2020), englantilainen laulaja ja televisiojuontaja
* Desmond Piper (s. 1941), australialainen maahockeypelaaja
* Desmond Plummer (1914–2009), englantilainen konservatiivipuolueen poliitikko ja pääri
* Desmond Titterington (1928–2002), brittiläinen kilpa-autoilija
* Desmond Tutu (1931–2021), eteläafrikkalainen ihmisoikeusaktivisti
* Desmond Young (k. 1966), brittiläinen upseeri ja tietokirjailija

### Kuvitteellisia Desmond-nimisiä
* Desmond Hume, tv-sarjassa *[[Lost]]*
* Desmond Miles, pelisarjassa *[[Assassin's Creed]]*

## Lähteet
Euroopan keskuspankkijärjestelmä

**Euroopan keskuspankkijärjestelmä** (lyhenne **EKPJ**) on Euroopan keskuspankin sekä kaikkien 27:n Euroopan unionin jäsenvaltion kansallisen keskuspankin muodostama kokonaisuus. Euroopan keskuspankkijärjestelmän sisällä toimii euroa hallinnoiva eurojärjestelmä, johon kuuluvat Euroopan keskuspankki ja 20 euroalueeseen kuuluvan eli euroa valuuttanaan käyttävän Euroopan unionin jäsenvaltion keskuspankkia. Näiden lisäksi Euroopan keskuspankkijärjestelmään kuuluu 7 euroalueen ulkopuolista, omaa valuuttaansa käyttävän Euroopan unionin jäsenvaltion keskuspankkia.

## Tehtävät

Euroopan keskuspankin tehtävistä säädetään Euroopan unionin toiminnasta tehdyssä sopimuksessa ja Euroopan unionista tehtyyn sopimukseen pöytäkirjana liitetyssä Euroopan keskuspankkijärjestelmän ja Euroopan keskuspankin perussäännössä. Euroopan keskuspankkijärjestelmälle perussopimuksissa asetettuja tehtäviä toteuttavat kansalliset keskuspankit ja Euroopan keskuspankki, jonka on myös huolehdittava tehtävien toteutumisesta. Perussopimuksissa Euroopan keskuspankkijärjestelmälle on määrätty useita euroon ja euroalueen rahapolitiikkaan liittyviä tehtäviä, jotka tulkitaan kuuluvan eurojärjestelmän vastuualueelle. Syynä on se, että sopimusten laatijat uskoivat kaikkien Euroopan unionin jäsenvaltioiden liittyvän euroalueeseen.

Euroopan keskuspankkijärjestelmään kuuluvien keskuspankkien pääjohtajat kokoontuvat Euroopan keskuspankin pääjohtajan johtamaan yleisneuvostoon. Yleisneuvosto hoitaa Euroopan rahapoliittiselta instituutilta peräisin olevia tehtäviä sekä muita rahapolitiikkaan suoraan liittymättömiä tehtäviä. Yleisneuvosto on määrä lakkauttaa, kun kaikki Euroopan unionin jäsenvaltiot ovat ottaneet käyttöön euron valuuttanaan.

## Luettelo keskuspankeista

## Lähteet
Verta ja kultaa

**Verta ja kultaa** (*Body and Soul*) on yhdysvaltalainen  nyrkkeilyelokuvaklassikko vuodelta 1947. Sen on ohjannut Robert Rossen.

Elokuva kertoo köyhästä nuoresta miehestä, joka nousee mestariksi mutta jää lopulta korruption kierteeseen.

Elokuvassa on viitteitä film noir -tyylistä. Se edustaa yhdysvaltalaista yhteiskunnallista elokuvaa ja on *[[TV-maailma]]an* elokuvan arvioineen Pertti Avolan mukaan vetävä ja toteutettu ammattitaitoisesti.

## Lähteet

## Aiheesta muualla
* 
*
Per-Erik Sovelius

**Per-Erik "Pelle" Sovelius** (3. kesäkuuta 1914 Oulu – 27. elokuuta 1995 Mikkeli) oli suomalainen taistelulentäjä ja lentueen päällikkö, 4/HLeLv 24: sotilasarvonaan luutnantti. Hän lensi Brewster B-239 (US Navy: F2A) hävittäjäkonetta sekä sitä edeltävästi Fokker D.XXI -taistelukonetta, jolla saavutti 5½ pudotusta. HLeLv 24:ssa, 8 koneen parven päällikkönä ja Gustaf "Eka" Magnussonin alaisuudessa palvellut kapteeni "Pelle" Sovelius saavutti Brewster-koneellaan 7 ilmavoittoa, joskin jo FR-Fokkerilla saavutetut tulokset riittivät tekemään hänestä hävittäjä-ässän.

Jorma "Zamba" Sarvannon ennätyslennolla oli luutnantti Sovelius mukana myöskin. Hän toimi talvisodan alussa lentueen varapäällikkönä. FR-92 -koneellaan hän oli ehtinyt pudottamaan yhden koneen, kaikkiaan 8 koneyksilön vahvuisesta Iljušin DB-3 -pommituskoneiden parvesta. Pommikoneiden kohde oli Kuopio: pommit pudotettiin, mutta isompia vahinkoja kohteeseen aiheuttamatta. Paluulennolla kohti kotitukikohtaa iskivät Sovelius ja Sarvanto. Sarvanto pudotti 6 venäläistä pommittajaa 4-5 minuutissa, mikä oli maailmanennätys. Vain yksi DB-3 oli selvitä, Sarvannon ammuttua panoksensa loppuun, mutta Sovelius sai tiputettua senkin.

Sovelius lensi osan aikaa samaa konetta kuin Hans Wind oli lentänyt, eli BW-378 nimikoidulla koneella, joka on sen yksilöity tyyppitunnus.
Kaiken kaikkiaan Per-Erik Sovelius saavutti 12½ ilmavoittoa 257 tekemällään sotalennolla. Vuoden 1942 lopussa oli Soveliuksella koossa 5 pudotusta.

Kapteeni, myöhempi majuri Sovelius siirrettiin sittemmin koelentäjäksi sekä myöhempänä esikuntatehtäviin, kuten myös Lentolaivue 28:n päälliköksi. Hän lensi muun muassa vaaralliseksi koettua VL Myrsky -konetta, joka oli surmannut sen koelentäjiä. Koneen tähtimoottori oli jo omana kehitysaikanaan (jatkosodan aikakausi) selkeästi alitehoinen (1&nbsp;065 hv). Valtaosiltansa puurakenteisen, (jossa liimattu puurakenne) koneen taipumuksena oli resonoivan värähtelyn eli *flutteri*n myötä hajota lennossa ilmassa suurilla yli 500 km/h nopeuksilla. Koneen rakenteen tuli olla kevyt, eikä se saanut sisältää ns. strategisia materiaaleja, kuten alumiinia - jota Suomella oli hyvin heikosti saatavilla. Vastaavasti Ruotsi oli onnistunut oman vastaavan tehoisen J22 -hävittäjäkoneensa kanssa, jonka tulokset koettiin tyydyttävinä: esim. enimmän huippunopeuden ollessa 575 km/h. Koneiden aseistukset (4x raskasta konekivääriä) olivat kutakuinkin toisiaan vastaavat. 

## Lähteet
* Keskinen, Kalevi & Stenman, Kari: *Suomalaiset hävittäjä-ässät*, Osprey #4. Koala-Kustannus, 2001. . s. 24, 32, 84.
*https://www.vlmyrsky.fi/historia/18://sovio-sovelius.com/?attachment_id=4936
*https://sovio-sovelius.com/?attachment_id=4936
### Viitteet
Luettelo Gujaratin pääministereistä

**Gujaratin pääministeri** Intian Gujaratin osavaltion ministereiden johtaja, jolla on toimeenpanovalta osavaltion asioissa. Pääministerin nimittää virkaansa osavaltion kuvernööri, jolle pääministeri vannoo virkavalan. Jos osavaltiohallitusta ei voida muodostaa, voimaan tulee presidentin hallinto eli tila, jossa keskushallinto ottaa vallan osavaltiosta. Tällöin osavaltiohallitus joko hajotetaan tai sen toiminta lakkautetaan uusiin vaaleihin saakka. Presidentin hallinto voi kestää enintään kuusi kuukautta ellei parlamentti päätä pidentää aikaa.

## Luettelo

## Lähteet

## Aiheesta muualla
* Luettelo Gujaratin pääministereistä
* Gujaratin entiset pääministerit
Henri Kavilo

**Henri Kavilo** (s. 5. heinäkuuta 1999 Siilinjärvi) on suomalainen mäkihyppääjä, joka edustaa Puijon Hiihtoseuraa. 

Kavilo voitti mäkihypyn Normaalimäen SM-kilpailussa kultaa vuonna 2019.

## Lähteet
Vijay Rupani

**Vijay Rupani** (; 2. elokuuta 1956 Rangoon – 12. kesäkuuta 2025) oli intialainen poliitikko, joka toimi Gujaratin pääministerinä vuosina 2016–2021. Ennen uraansa osavaltion johdossa hän toimi edeltäjänsä osavaltiohallituksessa liikenneministerinä. Vuosina 2006–2012 hän toimi parlamentaarikkona Rajya Sabhassa ja vuosina 1996–1997 hän oli Rajkotin pormestari.

Koululaisena Rupani liittyi hindunationalistisen kansalaisjärjestö Rashtriya Swayamsevak Sanghin jäseneksi. Opiskeluaikoinaan hän toimi Akhil Bharatiya Vidyarthi Parishad -opiskelijajärjestössä. Vuonna 1975 hänet pidätettiin vuodeksi hänen vastustaessaan silloisen pääministeri Indira Gandhin julistamaa poikkeustilaa.

Rupani oli uskonnoltaan jainalainen. Hän kuoli 12. kesäkuuta 2025 Air Indian lennon 171 syöksyttyä maahan pian lentoonlähdön jälkeen Ahmedabadissa.

## Lähteet

## Aiheesta muualla

* Profiili Intian parlamentin ylähuoneen sivuilla (arkistoitu)
Putkisoihtu

**Putkisoihtu** (*Asphodelus tenuifolius*) on yksisirkkainen kasvi, jota esiintyy pelloilla rikkaruohona. Putkisoihtua tavataan Egyptissä luonnonvaraisena. Kasvia esiintyy myös muualla Aasiassa ja Euroopassa sekä Siinain niemimaalla. Sen kuvasi tieteelle ensimmäisen kerran Antonio José Cavanilles. Putkisoihtu kukkii vaaleita kukkia.

## Kuvia

Tiedosto:Asphodelus tenuifolius 003.jpg
Tiedosto:Asphodelus tenuifolius 001.jpg
Tiedosto:Asphodelus tenuifolius kz06.jpg
Tiedosto:Asphodelus tenuifolius.JPG
Tiedosto:Asphodelus tenuifolius Enfoque 2010-7-02 LagunadelaMata.jpg


## Lähteet
Marcell Dareus

**Marcell Dareus** (s. 13. maaliskuuta 1990 Birmingham, Alabama, Yhdysvallat) on yhdysvaltalainen amerikkalaisen jalkapallon pelaaja, joka pelaa NFL-seura Jacksonville Jaguarsin riveissä. Hän on pelipaikaltaan puolustuksen sisempi linjamies. Buffalo Bills varasi hänet  ensimmäisen kierroksen kolmantena pelaajana. Dareuksen nykyinen palkka on 2 835 000 dollaria kaudessa.

## Lähteet
Vars (Hautes-Alpes)

**Vars** on kunta eteläisessä Ranskassa Hautes-Alpesin departementissa Provence-Alpes-Côte d’Azurin alueella. Se sijaitsee noin 46 kilometriä Briançonin kaupungista etelään.

Kunta on tunnettu La Forêt Blanche -hiihtokeskuksestaan, jonka se muodostaa yhdessä Risoulin kunnan kanssa. Sen rinteellä italialainen Simone Origone teki nopeuslaskun maailmanennätyksen 252,632 km/h 3. huhtikuuta 2015.

## Lähteet

## Aiheesta muualla
Kevytmetalli

**Kevytmetallit** ovat matalatiheyksisiä metalleja ja niiden seoksia. Kevytmetallille ei ole tarkkaa määritelmää, mutta useimmiten kevytmetalleiksi katsotaan alkuaineet ja seokset, joiden tiheys on alle 4&nbsp;500 kg/m3. 

Suurin osa kevytmetalleista on alkali- tai maa-alkalimetalleja. Tekniikassa tärkeimmät kevytmetallit ovat alumiini, magnesium ja titaani, sekä näiden seokset.

## Kevytmetalliseokset
### Alumiini
Alumiini ja sen seokset ovat kevyitä (puhtaan alumiinin tiheys 2,70 g/cm3), johtavat hyvin lämpöä ja sähköä, ja kestävät hyvin korroosiota monissa olosuhteissa, kuten ulkoilmassa. Useimmat alumiiniseokset ovat helposti muokattavia ja niitä voidaan valaa tai takoa. Alumiiniseokset ovat lujia painoonsa nähden, mikä tekee niistä hyödyllisiä ilmailussa ja muissa käyttökohteissa, missä keveys on tärkeää. Alumiinin käyttöä rajoittaa sen matala sulamispiste (660 °C). Alumiinin tärkeimmät seostusaineet ovat kupari, magnesium, pii, mangaani ja sinkki. 
### Magnesium
Magnesiumseoksissa yhdistyy magnesiumin keveys (1,74 g/cm3) suureen lujuuteen, minkä tähden niitä käytetään ilmailu- ja puolustusteollisuudessa sekä enenevässä määrin kuluttajaelektroniikassa. Kuten alumiinilla, magnesiumilla on suhteellisen matala sulamispiste (651 °C). Magnesiumseokset ovat kemiallisesti suhteellisen epävakaita, ja ovat erityisen alttiita meriveden aiheuttamalle korroosiolle. Nämä ominaisuudet rajoittavat sen käyttöä. Jauhemainen magnesium syttyy herkästi ja palaa kirkkaalla, kuumalla liekillä. Magnesiumin tärkeimpiä seostusaineita ovat alumiini, sinkki, mangaani ja eräät harvinaiset maametallit.
### Titaani
Titaanilla ja sen seoksilla on lukuisia hyviä ominaisuuksia. Puhdas titaani on kevyttä (4,5 g/cm3) ja sillä on korkea sulamispiste (1668 °C); titaaniseokset ovat erittäin lujia mutta myös helposti työstettäviä ja taottavia. Titaanin suurin haittapuoli on sen reaktiivisuus korkeissa lämpötiloissa, minkä takia titaanin jalostuksessa, sulattamisessa ja valamisessa joudutaan käyttämään erikoismenetelmiä, jotka nostavat titaaniseosten hintaa. Tästä huolimatta titaani on erittäin korroosionkestävää matalissa lämpötiloissa. Titaaniseoksia käytetään ilmailu- ja avaruusteollisuudessa (tärkein käyttökohde), kirurgisissa implanteissa, petrokemian teollisuudessa ym. Titaanisankaiset silmälasit ovat myös suosittuja. Tärkeitä titaanin seostusaineita ovat alumiini, tina ja vanadiini.

## Lista kevyimmistä metalleista

## Lähteet
Saint-Chaffrey

**Saint-Chaffrey** on kunta eteläisessä Ranskassa Hautes-Alpesin departementissa Provence-Alpes-Côte d’Azurin alueella. Se sijaitsee noin 5 kilometriä Briançonin kaupungista luoteeseen.

Kuntaan kuuluvassa Chantemerlen kylässä on Serre Chevalierin hiihtokeskukseen kuuluvia laskettelurinteitä. Hiihtokeskus ulottuu usean kunnan alueelle. Alppihiihtäjä Luc Alphand vietti lapsuutensa Chantemerlen kylässä.

## Lähteet

## Aiheesta muualla
Itälän koulu

**Itälän koulu** on koulu Pietarsaaren kaupungissa, jossa järjestetään perusopetusta vuosiluokille 1–5. Lisäksi Itälän koululla järjestetään aamutoimintaa 1–2-luokkalaisille sekä päivähoitoa esiopetuksen oppilaille. Itälän koulu vihittiin käyttöön syksyllä 1973.

## Lähteet
* Håkan Andersson, Guy Björklund, Sixten Ekstrand, Kai Hoffman: *Pietarsaaren historia osa V*. Pietarsaaren kaupunki, 2015

### Viitteet
Kyrkostrand-Jungmanin koulu

**Kyrkostrand-Jungmanin koulu** on koulu Pietarsaaressa, joka järjestää ruotsinkielistä perusopetusta vuosiluokille 1–5. Lisäksi koulussa on kaksi esiopetusryhmää.

## Lähteet
Vestersundsbyn koulu

**Vestersundsbyn koulu** on koulu Pietarsaaressa osoitteessa koulutie 32. Koulussa järjestetään ruotsinkielistä perusopetusta vuosiluokille 1-5. Koulu koostuu kolmesta rakennuksesta, jotka rakennettiin vuosina 1913, 1933 ja 1983.

## Lähteet
Eteläisen Albanian apostolinen administraatio

**Eteläisen Albanian apostolinen administraatio** () on Albanian kreikkalaiskatolisen kirkon, joka puolestaan on osa katolista kirkkoa, hiippakuntaa alempi hallinnollinen taso Albaniassa. Sen keskuspaikka on Vlorë. 

Administraatio perustettiin 11. marraskuuta 1939.

Vuonna 2017 hiippakuntaan kuului 15 seurakuntaa, joissa oli yhteensä 3 726 jäsentä. Nämä muodostivat 0,3% hiippakunnan alueen väestöstä.

## Katso myös
*Katolinen kirkko Albaniassa

## Lähteet
Jää mun luo

**Jää mun luo** on Matin ja Tepon vuonna 1992 julkaistu studioalbumi. Albumi on myynyt kultalevyn oikeuttavan määrän.
## Kappaleet

### A-puoli
#
#
#
#
#
#

### B-puoli
#
#
#
#
#
#

## Lähteet
Sinulle vain

**Sinulle vain** on Paula Koivuniemen vuonna 1978 julkaistu studioalbumi. Albumi on myynyt kultalevyyn oikeuttavan määrän.

Albumin B-puolen aloittava ”Sua vasten aina painautuisin” sijoittui kolmanneksi *[[Syksyn sävel]]*-kilpailussa.
 
## Kappaleet
Kaikki sovitukset on tehnyt Jori Sivonen.
### A-puoli
#
#
#
#
#
#

### B-puoli
#
#
#
#
#
#

## Lähteet
La Salle-les-Alpes

**La Salle-les-Alpes** on kunta Ranskan kaakkoisosassa Hautes-Alpesin departementissa Provence-Alpes-Côte d’Azurin alueella. Se sijaitsee noin 9 kilometriä Briançonin kaupungista luoteeseen.

Kuntaan kuuluu osa Serre Chevalierin hiihtokeskuksen laskettelurinteistä. Kunnan nähtävyyksiä on Saint-Marcellinin kirkko, joka on saanut nimensä ensimmäisen Embrunin piispan Saint-Marcellin mukaan.

## Lähteet

## Aiheesta muualla
Ultramoniottelu

**Ultramoniottelu** eli yleisurheilun 20-ottelu on suomalainen keksintö, jonka ensimmäinen kilpailu järjestettiin Eläintarhan kentällä Helsingissä vuonna 1981.

Kansainvälinen lajiliitto International Association for Ultra Multievents (IAUM) perustettiin vuonna 2003.

**Lajit miesten ultramoniottelussa:**

1. päivä: 100 m juoksu, pituushyppy, 200 m aitajuoksu, kuulantyöntö, 5 000 m, 800 m, korkeushyppy, 400 m, moukarinheitto, 3 000 m estejuoksu.

2. päivä: 110 m aitajuoksu, kiekonheitto, 200 m, seiväshyppy, 3 000 m, 400 m aitajuoksu, keihäänheitto, 1 500 m, kolmiloikka, 10 000 m.

**Lajit naisten 14-ottelussa:**

1. päivä: 100 m aitajuoksu, korkeushyppy, 1 500 m, 400 m aitajuoksu, kuulantyöntö, 200 m.

2. päivä: 100 m, pituushyppy, 400 m, keihäänheitto, 800 m, 200 m aitajuoksu, kiekonheitto, 3 000 m.

28. ultramoniottelun maailmanmestaruuskilpailut käytiin Eläintarhan kentällä Helsingissä 24.–25.8.2019. Suomalainen Henry Andberg voitti maailmanmestaruuden M45-sarjassa. Hän on voittanut ultramoniottelun MM-hopean aiemmin. 

## Lähteet
Albanian kreikkalaiskatolinen kirkko

**Albanian kreikkalaiskatolinen kirkko** on autonominen katolinen kirkkokunta, joka käyttää bysanttilaista liturgiaa. Siihen kuului 3&nbsp;726 jäsentä vuonna 2017. Jäsenistö on keskittynyt eteläiseen Albaniaan. Kirkkoa ei tule sekoittaa Italialais-albanialaiseen katoliseen kirkkoon, joka on Italiassa elävien bysanttilaista riitusta eli liturgiaa noudattavien katolisten albanialaisten kirkko.

## Historia
Ensimmäinen Albaniassa toiminut bysanttilaista riitusta noudattavien katolisten yhteisö oli pieni Epeiroksen rannalla toiminut lähetysasema, joka toimi vuosina 1628–1765. Toisen ryhmän perusti vuoden 1900 paikkeilla entinen albanialainen ortodoksipappi Jorgji Germanos. Vuonna 1912 hänen yhteisössään oli 120 jäsentä, jotka asuivat pääasiassa Elbasanin kylässä. Heidän avukseen tuli vuonna 1938 Italian Grottaferratasta Italialais-albanialaisen katolisen kirkon munkkeja. Vuonna 1939 perustettiin Eteläisen Albanian apostolinen administraatio suoraan apostolisen delegaatin, arkkipiispa Leone Giovanni Nigrisin pastoraaliseen hoitoon. Vuonna 1945 sillä oli noin 400 jäsentä, mutta samana vuonna arkkipiispa Nigris karkotettiin maasta.

Ryhmä hävisi sen jälkeen kun Albania julistautui vuonna 1967 ateistiseksi valtioksi. Vuonna 1996 Hil Kabashi asetettiin administraation ensimmäiseksi piispaksi sitten vuoden 1945. Vuonna 2008 sen 3&nbsp;500 jäsenestä suurin osa oli kuitenkin latinalaisen riituksen noudattajia. Poikkeuksena oli yksi pieni seurakunta, joka toimi basileiolaisen sisarkunnan yhteisön yhteydessä Elbasanissa, mistä kirkko oli aiemmin saanut alkunsa.

## Nykyhetki
Vuonna 2017 kirkon ainoaan hallinnolliseen yksikköön Eteläisen Albanian apostoliseen administraatioon kuului 15 seurakuntaa, joissa oli yhteensä 3&nbsp;726 jäsentä. Nämä muodostivat 0,3 prosenttia administraation alueen väestöstä.

## Lähteet

## Katso myös
*Katolinen kirkko Albaniassa
Oxhamnin koulu

**Oxhamnin koulu** on Pietarsaaressa toimiva koulu, joka järjestää ruotsinkielistä perusopetusta vuosiluokille 6-9. Lisäksi koululla on kielikylpyopetusta luokille 7-9.

Oxhamnin koulu vihittiin käyttöön vuonna 1980. Koululle rakennetaan uudet tilat kahdessa vaiheessa. Ensimmäisen osan on arvioitu valmistuvan vuonna 2021 ja toisen osan vuonna 2022.

## Lähteet
* Håkan Andersson, Guy Björklund, Sixten Ekstrand, Kai Hoffman: *Pietarsaaren historia osa V*. Pietarsaaren kaupunki, 2015
### Viitteet
Halsholmen (Västanfjärd)

**Halsholmen** on saari Västanfjärdin edustalla Kemiönsaaren kunnassa. 26 hehtaarin kokoisella saarella asuu vakituisesti kaksi ihmistä.

Halsholmen on ollut asuttu 1890-luvusta lähtien. Saaren ainoa tila on ollut saman suvun omistuksessa 1930-luvusta lähtien. Saarelle on lohkottu myöhemmin kesämökkejä. Halsholmenin asutus sijaitsee saaren pohjoisosassa pienen lahden kupeessa. Saaren eteläosaan on kasvanut kiinni Björkholmen, minkä seurauksena saaren keskiosaan on syntynyt entisen salmen kohdalle laaja lahti.

## Lähteet
Orelle

**Orelle** on kunta itäisessä Ranskassa Savoien departementissa Auvergne-Rhône-Alpesin alueella. Se sijaitsee noin 19 kilometriä Saint-Jean-de-Mauriennen kaupungista kaakkoon.

Vuonna 1996 Orelleen valmistui maailman pisin gondolihissilinja, joka on noin viisi kilometriä pitkä. Sen avulla pääsee 20 minuutissa Francozin kylästä suuriin Val Thorensin ja Les Trois Valléesin hiihtokeskuksiin.

## Lähteet

## Aiheesta muualla
Marion on onnellinen

**Marion on onnellinen** on Marion Rungin vuonna 1969 julkaistu livealbumi.
## Kappaleet

### A-puoli
# Alkusoitto
# Vain ainoan kerran 
# Jazztyttö
# Valse lente
# Pysähtyminen kielletty
# Kaikki leikkimöikkelöi
# Hora Jerusalem
# Michael row the boat ashore

### B-puoli
#Alkusoitto
# Valssi n:o 6
# Skrytvalsen
# Koska meitä käsketään
# Eurovisailu
# Et maintenant
# Meitä ei saa unohtaa
Tyrskyputket

**Tyrskyputket** (*Astydamia*) on sarjakukkaiskasvien heimoon kuuluva pieni suku, johon luetaan kuuluvaksi vain tyrskyputki (*Astydamia latifolia*).

## Lähteet

## Aiheesta muualla
* Laji.fi: Tyrskyputket (''Astydamia'')
Astydamia

**Astydamia** voi viitata seuraaviin:

* Astydameia (lat. *Astydamia*), useita hahmoja kreikkalaisessa mytologiassa
* tyrskyputket (*Astydamia*), sarjakukkaiskasvisuku
Tyrskyputki

**Tyrskyputki** (*Astydamia latifolia*) on sarjakukkaiskasvien heimoon kuuluvan tyrskyputkien suvun kasvi. Sitä tavataan osalla Makaronesian saarista ja Luoteis-Afrikassa merenrannalta. Se on sopeutunut kiviseen maaperään, auringon paahteeseen ja suolaisiin Atlantin tyrskyihin.

## Kuvaus
### Varsi ja lehdet
Tyrskyputki kasvaa noin 20–50 senttimetriä korkeaksi. Lehdet ovat paksuja ja meheviä, lehtilapa on liuskainen.

### Kukat
Tyrskyputki kukkii helmi-toukokuussa. Sen kukinnot ovat kerrannaissarjoja, joissa on suuri määrä keltaisia kukkia.

## Kasvupaikat ja levinneisyys
Tyrskyputki on sopeutunut tyrskyvyöhykkeellä kivisessä maaperään, auringon paahteeseen ja on suolakkokasvi eli halofyytti. Tyrskyputkea kasvaa luonnonvaraisena Kanariansaarilla ja Selvagenssaarilla sekä Luoteis-Afrikassa: Mauritaniassa, Marokossa ja Länsi-Saharassa.

## Kuvia

Astydamia latifolia kz4.JPG|Tyrskyputki viihtyy kivisessä maassa, Arucas, Gran Canaria.
Astydamia latifolia (2009).jpg|Lehtiä ja nupullaan olevia kukintoja.
Astydamia latifolia (Los Sauces) 04 ies.jpg|Tyrskyputken kukintoja ja lehtiä, La Palma.


Astydamia latifolia (Los Cancajos) 02 ies.jpg|Tyrskyputken kukinnot ovat sarjoja, La Palma.
Astydamia latifolia (Los Sauces) 01 ies.jpg|Tyrskyputken lehtiä, kukintoja ja kypsymässä olevia hedelmystöjä, La Palma.
Astydamia latifolia Famara, Infructescence.JPG|Tyrskyputken hedelmystö, Lanzarote.


## Lähteet
* 

### Viitteet

## Aiheesta muualla
* 
* 
*
Laiton nuuskakauppa Suomessa

**Laiton nuuskakauppa Suomessa** on tavallisesti Ruotsista tuotujen nuuskatuotteiden jälleenmyyntiä Suomessa. Nuuskan myynti ja välittäminen Suomessa on laitonta. Ruotsista saa tuoda yhden kilon nuuskaa vuorokaudessa omaan käyttöön. Tämä on synnyttänyt laajan nuuskan laittoman jälleenmyymisen Suomessa. Suomen laiton nuuskakauppa on tullin mukaan noin 50 miljoonan euron arvoinen. Suomen tulli takavarikoi 6&nbsp;744 kiloa nuuskaa vuonna 2018.

## Myynti
Nuuskaa tuodaan Ruotsista Suomeen satojen nuuskakiekkojen erissä. Nuuskamyyjät myyvät nuuskaa tolppa (10 nuuskakiekon paketti) kerrallaan. Tolppa maksaa Ruotsissa noin 15-20 euroa ja se myydään Suomessa yleensä hintaan 30-35 euroa. Usein nuuskatolppia taas jälleenmyyvät yksi kiekko kerrallaan nuuskan välittäjät kappalehintaan 5 euroa kiekosta. Tolppa tuottaa tällä tavoin noin 15-25 euroa, ellei nuuskia osteta suoraan Ruotsista. Nuuskan halpa hinta ja suuri määrällinen saatavuus johtaa alaikäisten käsiin suuren määrän nuuskaa.

## Suomeen tuonti
Suurin osa Suomeen tuodusta nuuskasta tulee Haaparannalta. Haaparanta on Tornion ja Haaparannan muodostama kaksoiskaupunki. Nuuska on Ikean huonekalujen ohella suosituin kauppatavara Haaparannalla ja koko Tornionlaaksossa.

## Lainvalvonta ja rikosoikeudellinen vastuu
Kesään 2024 asti nuuskan tuonti yli sallitun määrän johti syytteeseen salakuljetuksesta ja veropetoksesta tai törkeästi veropetoksesta. Kesäkuussa 2024 Korkein oikeus antoi päätöksen, jonka mukaan Suomen perustuslakiin kuuluvan itsekriminointisuojan takia henkilöä ei voida syyttää siitä, että hän on laiminlyönyt valmisteveron ilmoitusvelvollisuuden sallitun ylittävästä nuuskamäärästä, koska ilmoitus johtaisi rikosoikeudelliseen vastuuseen. Täten Korkein oikeus katsoi, että ilmoitusvelvollisuuden laiminlyöntiä ei voitu lukea vastaajaan syyksi veropetoksena ja hänet tuomittiin vain salakuljetuksesta. Vuonna 2025 Suomen Tulli kommentoi ratkaisun vaikutuksia tullivalvonnan vuosijulkaisussaan toteamalla, että päätös rajoittaa tullin mahdollisuuksia käyttää pakkokeinoja tapauksissa, jotka olisivat aiemmin katsottu törkeäksi veropetokseksi. Tällaisia pakkokeinoja ovat mm. televalvonta ja valvottu läpilasku, jotka eivät ole käytettävissä, jos epäilty rikosnimike on vain salakuljetus.

## Lähteet
Suomirokkia 15

**Suomirokkia 15** on samannimisen, Poko Rekordsin julkaiseman, kokoelmalevysarjan viidestoista osa. Se julkaistiin vuonna 2010.
## Kappaleet
# CMX: 
# Tuomari Nurmio: 
# Tuure Kilpeläinen: 
# Olli Lindholm: 
# Laura Närhi: 
# Chisu: 
# Pariisin kevät: 
# Teleks: 
# Sir Elwoodin Hiljaiset Värit: 
# Pate Mustajärvi: 
# Hauli Bros: 
# Jussi Hakulinen ja Noora Tommila: 
# Yö: 
# Maija Vilkkumaa: 
# Jenni Vartiainen: 
# Uniklubi: 
# Happoradio: 
# Pasa: 
# Viikate: 
# Jukka Takalo: 

## Katso myös
* Suomirokkia-sarjan muut julkaisut
Toivola (Sysmä)

**Toivola** on kylä Sysmässä. Kylä sijaitsee Sysmän keskustan pohjoispuolella.

Varhaisin maininta Toivolasta on vuodelta 1467. Kylä mainitaan myös maakirjassa 1539. Alkujaan Toivola on ollut osa Suurikylää. Muita nimityksiä kylälle ovat olleet Toijvila ja Toiviala. 1560-luvulla Toivolassa oli seitsemän tilaa.

## Lähteet
Peep and the Big Wide World

**Peep and the Big Wide World** on vuoden 2004 lastenohjelma. Katsojat seuraavat Peepiä, Chirppejä ja Quackia tutkiessaan ja tutkiessaan heidän ympärillään olevaa maailmaa. 9 minuutin animoidun segmentin jälkeen on 2 minuutin live-toiminta-segmentti, jossa lapset tutkivat ja esittelevät samaa aihetta, joka esitettiin animoidussa segmentissä. Animaatio koostuu kirkkaista väreistä ja yksinkertaisista muodoista.

## Aiheesta muualla
* ''Peep and the Big Wide World'' sivuilla 
*
FK Dunav Ruse

**Futbolei Klub Dunav Ruse** () on bulgarialainen jalkapalloseura Rusen kaupungista. Seura pelaa kaudella 2019–20 Bulgarian korkeimmalla sarjatasolla A PFG:ssä. Seura on perustettu vuonna 1908. Seuran historian alkuvaiheilla joukkue vaihtoi nimeä useasti sekä muodosti fuusioita muiden joukkueiden kanssa. Vuonna 1948 seura sai nimen Dynamo. Vuotta myöhemmin Dynamo fuusioitui Rusenetsin ja Lokomotivin kanssa ja uuden seuran nimeksi tuli Dunav. Vuonna 2010 seura lakkautti toiminnan rahoituksen puutteen vuoksi, mutta seura jatkoi toimintaansa kaudella 2011–12. Tällöin seura otti myös käyttöön hetkeksi nimen FK Dunav 2010.

## Lähteet
Kalatalousalue

**Kalatalousalue** on kalastuslain (10.4.2015/379) mukainen julkisoikeudellinen yhdistys, jonka tarkoituksena on kehittää alueensa kalataloutta sekä edistää jäsentensä yhteistoimintaa kalavarojen kestävän käytön ja hoidon järjestämiseksi. Kalatalousalueen jäseniä ovat alueen kalastusoikeuden haltijat sekä valtakunnalliset kalastusalan järjestöt.

Kalatalousalueeseen voi kuulua yhden tai useamman kunnan alueella olevia vesiä, jotka muodostavat kalataloudellisesti yhtenäisen alueen ja joiden kalastusoloja järjestettäessä on asianmukaista soveltaa yhtenäisiä toimenpiteitä. Kalatalousalueen jäseniä ovat alueen kalastusoikeuden haltijat, joka yhteisen vesialueen tapauksessa on osakaskunta, sekä MMM:n päätöksellään vahvistamat valtakunnalliset kalastusalan järjestöt. Kalastusoikeuden omistajien jäsenyys on pakollinen. Kalastuslaissa kalatalousalueelle osoitetut tehtävät ovat luonteeltaan julkisoikeudellisia, minkä takia mm. kalatalousalueen toimihenkilö toimii virkavastuulla. Ely-keskus voi tulosohjata kalatalousaluetta. Kalatalousalueen toimihenkilöitä sitovat hallintolain määräykset.  Erityisesti julkisoikeudellista toimintaa sitovat hyvän hallinnon periaatteet. Juoksevien asioiden hoitamista varten kalatalousalueella voi olla isännöitsijä. On syytä huomata ettei kalatalousalue ole kalastusoikeuden omistaja, vaan julkisoikeudellinen yhdistys.

Kalatalousalueen tärkein instrumentti käytännön asioiden linjaamisessa on käyttö- ja hoitosuunnitelma. Tässä asiakirjassa määrätään ne pääperiaatteet, joiden mukaan kalavesiä käytetään ja hoidetaan. Asiakirja on pakottava. Kalavesien osakaskuntien on otettava huomioon nämä linjaukset omia päätöksiä tehdessään. Käyttö- ja hoitosuunnitelma on vahva asiakirja; sen linjauksia ottavat huomioon myös oikeusistuimet sekä myös hallinto-oikeudet. Käyttö- ja hoitosuunnitelman karttoihin merkityille alueille voidaan Ely-keskuksen toimesta antaa pakkolupia vesialueenomistus ohittaen. Ely-keskuksella on oikeus hyväksyä tai hylätä käyttö- ja hoitosuunnitelman sisältö. Kalatalousalue harjoittaa siis ”lain nojalla tapahtuvaa päätöksentekoa toisen edusta, oikeudesta tai velvollisuudesta ja velvoittavan määräyksen antamista. Lain nojalla tapahtuva tosiasiallinen puuttuminen toisen etuun tai oikeuteen on julkisen vallan käyttöä.” 

## Lähteet

## Aiheesta muualla
* 
* 
*Kalatalousalueet Kalatalouden keskusliitto.
Akhilesh Yadav

**Akhilesh Yadav** (s. 1. heinäkuuta 1973) on intialainen poliitikko, joka toimi Uttar Pradeshin entisenä pääministerinä vuosina 2012–2017. Tultuaan valituksi virkaan, 38-vuotiaana, hän oli osavaltion kaikkien aikojen nuorin pääministeri. Yadavin isä Mulayam Singh Yadav on toiminut Uttar Pradeshin pääministerinä kolmesti. Vuonna 2017 hän peri isältään asemansa Samajwadi Partyn puheenjohtajana.

Yadav pyrki vuoden 2019 parlamenttivaaleissa muodostamaan vastavoiman Intian kansanpuolueelle liittoutumalla pitkäaikaisen kilpailijan Bahujan Samaj Partyn kanssa vastoin isänsä tahtoa. Vaaliliitto voitti yhteensä vain viisi paikkaa parlamentin alahuoneessa. Uttar Pradeshin osavaltiovaaleissa 2017 Yadav liittoutui kongressipuolueen kanssa, minkä seurauksena puolueen paikat osavaltion 403-paikkaisessa lainsäädäntökokouksessa putosivat 47:ään, vuoden 2012 suurvoitosta jolloin paikkoja oli 224. Vuoden 2017 tappion seurauksena vaaleissa voitti Intian kansanpuolue, joka nimitti uudeksi pääministeriksi Yogi Adityanathin.

Yadavin ja hänen isänsä välillä on ollut eri mielisyyksiä aikaisemminkin. 30.12.2016 Mulayam Singh Yadav ilmoitti erottavansa poikansa puolueesta kuudeksi vuodeksi. Hän kuitenkin perui sanansa seuraavana päivänä, jonka jälkeen Yadav nousi isänsä paikalle puolueen puheenjohtajaksi.

## Lähteet

## Aiheesta muualla

* Profiili Intian parlamentin alahuoneessa